_:n00c9a8acea9a4790892659b3626d16f1xb0
<http://schema.org/articleBody>
"\nनई दिल्ली। दिल्ली के मुख्यमंत्री अरविंद केजरीवाल मंगलवार को शाम 4:30 बजे एलजी वीके सक्सेना से मुलाकात करेंगे। कहा जा रहा है कि, इस दौरान वह अपना इस्तीफा भी दे देंगे। आम आदमी पार्टी ने बताया- मुख्यमंत्री अरविंद केजरीवाल ने मंगलवार को मुलाकात के लिए एलजी वीके सक्सेना से मिलने के लिए समय मांगा है। संभवतः वह अपना इस्तीफा दे देंगे।\n\n\n\nदिल्ली मंत्री एवं AAP नेता सौरभ भारद्वाज ने कहा, \"मुख्यमंत्री ने ऐलान किया था कि कल मंगलवार को वे अपना इस्तीफा मुख्यमंत्री पद से देंगे। आज उन्होंने उपराज्यपाल से इस्तीफा देने के लिए समय मांगा और कल शाम का उन्हें समय मिला है। आज इस घटनाक्रम के ऊपर सीएम ने राजनीतिक मामलों की समिति की बैठक बुलाई थी…सीएम ने वहां पर मौजूद सभी नेताओं से एक-एक करके नए मुख्यमंत्री के विषय में चर्चा की। उनसे फीडबैक लिया है और कल विधायक दल की बैठक होगी और इस चर्चा को दूसरे चरण में लेकर जाएंगे। \"\n"
<https://khabardekho.com/arvind-kejriwal-will-resign-from-the-post-of-chief-minister-tomorrow-the-name-of-the-new-cm-will-be-announced-in-the-legislature-party-meeting/>